বিফোর দ্য ফ্লাড (চলচ্চিত্র)
বিফোর দ্য ফ্লাড ফিশার স্টিভেনস পরিচালিত জলবায়ু পরিবর্তন বিষয়ক ২০১৬ সালের প্রামাণ্য চলচ্চিত্র। ছবিটি প্রযোজনা করেছেন ফিশার স্টিভেনস, লিওনার্দো ডিক্যাপ্রিও, জেনিফার ডেভিসন কিলোরান, জেমস প্যাকার, ব্রেট র‍্যাটনার ও ট্রেভর ডেভিডস্কি এবং নির্বাহী প্রযোজক ছিলেন মার্টিন স্কোরসেজি। ছবিটি টরন্টো আন্তর্জাতিক চলচ্চিত্র উৎসব-এ ৯ সেপ্টেম্বর, ২০১৬ প্রদর্শনের কথা থাকলেও তার পরে ৩০ অক্টোবর, ২০১৬ ন্যাশনাল জিওগ্রাফিক চ্যানেল-এ প্রিমিয়ার হয়। ন্যাশনাল জিওগ্রাফিক তাদের কথা অনুযায়ী জলবায়ু পরিবর্তন বিষয়ক চলচ্চিত্রটি বিভিন্ন মাধ্যমে প্রদর্শনের জন্য উন্মুক্ত করে দেয়।